CBG บวก 4% สวนภาวะตลาดฯ โบรกฯชี้กำไร Q2 โตทะลัก 154% แนะซื้ออัพเป้าใหม่ 87.50 บ.
CBG บวก 4% สวนภาวะตลาดฯ โบรกฯชี้กำไร Q2 โตทะลัก 154% แนะซื้ออัพเป้าใหม่ 87.50 บ.
CBG บวก 4% สวนภาวะตลาดฯ โบรกฯชี้กำไร Q2 โตทะลัก 154% แนะซื้ออัพเป้าใหม่ 87.50 บ.
5 ส.ค. 2562

ผู้สื่อข่าวรายานว่า บริษัท คาราบาวกรุ๊ป จำกัด (มหาชน) หรือ CBG ณ เวลา 11.32 น. อยู่ที่ระดับ 79.25 บาท บวก 3.00 บาท หรือ 3.93% ด้วยมูลค่าซื้อขาย 368.99 ล้านบาท ราคาหุ้นปรับตัวสวนดัชนีตลาดหุ้นติดลบโดย ณ เวลา 11.34 น. ดัชนีอยู่ที่ระดับ 1,675.36 จุด ลบ 9.35 จุด หรือ 0.55% ด้วยมูลค่า 19,129.94 ล้านบาท

บล.ทิสโก้ ระบุในบทวิเคราะห์ว่า คาดกำไรสุทธิ ไตรมาส 2/62 อยู่ที่ 533 ล้านบาท เพิ่มขึ้นทั้ง +154% เทียบช่วงเดียวกันของปีก่อน และ +27%เทียบไตรมาสก่อนหน้า จากอัตรามาร์จิ้นที่ดีขึ้นทั้งในและต่างประเทศ เราคาดยอดขายอยู่ที่ 3,736 ล้านบาท (+3%เทียบช่วงเดียวกันของปีก่อน, +11%เทียบไตรมาสก่อนหน้า) จากการคาดรายได้ในประเทศในกลุ่มเครื่องดื่มพลังงานเพิ่มขึ้น 3%เทียบช่วงเดียวกันของปีก่อน ตามตลาดอุตสาหกรรมเครื่องดื่มเพิ่มขึ้นจากช่วง high season ฤดูร้อน
ด้านยอดขายส่งออกเราคาดเพิ่มขึ้น 6%เทียบช่วงเดียวกันของปีก่อน (สัดส่วนรายได้ส่งออกคาด 47% ของรายได้รวม) โดยยอดขายที่เพิ่มขึ้นมาจากประเทศกัมพูชาเป็นหลัก คาดยอดขายจีนใน ไตรมาส 2/62 อยู่ที่ 30 ล้านหน่วย เริ่มเพิ่มขึ้นเนื่องจากผ่านช่วงโลว์ซีซั่นหน้าหนาวในจีนแล้ว
ในขณะที่คาดอังกฤษยอดขายยังทรงตัวจากช่วงสร้างแบรนด์ คาดค่าใช้จ่ายในการขายและบริหารลดลงอยู่ที่ 20% จาก 25%เทียบช่วงเดียวกันของปีก่อน จากการลดค่าใช้จ่ายการตลาด และคาดอัตรามาร์จิ้นดีขึ้นอยู่ที่ 37% จาก 32%เทียบช่วงเดียวกันของปีก่อน จากการปรับสูตรความหวานน้ำตาลลดลงและอัตรากำลังการผลิตกระป๋องที่เพิ่มขึ้น เราคาดรับรู้ขาดทุนจากอังกฤษ ICUK ที่ 110 ล้านบาท ใกล้เคียงในไตรมาส1/62 แต่ลดลงจากไตรมาส 2/61 ที่ 272 ล้านบาท
ยังคงคำแนะนำ “ซื้อ” จากผลประกอบการเติบโตแบบก้าวกระโดดในปีนี้เป็ต้นไป จากอัตราทำกำไรที่เพิ่มขึ้นและการลดค่าใช้จ่ายในอังกฤษลง เราปรับราคาเป้าหมายใหม่เป็นปี 2020 อยู่ที่ 87.50 บาท จาก 70.75 บาท อ้างอิง PER +2STDV ที่ 31X จากโอกาสการเติบโตของการส่งออก ราคาหุ้นปัจจุบันซื้อขายที่ PER20F ที่ 27.8X เทียบเท่า PEG20F ที่ 1.2X ต่ำกว่าค่าเฉลี่ยของกลุ่มเครื่องดื่มที่ 2.2X และ ROE20F อยู่ที่ 30.5% มากกว่าค่าเฉลี่ยกลุ่มที่ 13.2%